జూకంటి జగన్నాథం

జూకంటి జగన్నాథం తెలంగాణకు చెందిన వచన కవి, కథకులు. 16 కవితా సంకలనాలు, రెండు కథల పుస్తకాలు వెలువరించారు. 

ఆయనను 2025 జూన్ 30న తెలంగాణ భాషా సాంస్కృతిక శాఖ సలహాదారుల కమిటీ సభ్యుడిగా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.       

 జీవిత విశేషాలు 
జగన్నాథం 1955, జూన్ 20న దుర్గయ్య-సుశీల దంపతులకు తెలంగాణ రాష్ట్రం, రాజన్న సిరిసిల్లా జిల్లా లోని తంగళ్లపల్లి గ్రామంలో జన్మించారు.

 సాహిత్య ప్రస్థానం 
1993లో ఆయన సాహితీ ప్రస్థానం ప్రారంభించారు. 2007- 2013ల మధ్య తెలంగాణ రచయితల వేదిక అధ్యక్షునిగా వ్యవహరించారు. 2014 నుంచి ప్రస్తుతం అఖిల భారత తెలంగాణ రచయితల వేదిక అధ్యక్షునిగా కొనసాగుతున్నారు. శ్రమదోపిడీ, రాచరిక వ్యవస్థ, ప్రభుత్వ వైఫల్యాలను తన కవితలు, రచనల ద్వారా ఎండగట్టారు. ప్రపంచీకరణపై మొదట్లోనే నిరసన గళం విప్పిన కవి ఆయన. స్థానిక మాండలికంతో సాగే ఆయన కవితలు కన్నడ, తమిళ, హిందీ, ఆంగ్ల భాషల్లోకి అనువాదమయ్యాయి.        

జగన్నాథం ప్రధానంగా వచన కవిత్వం రాస్తారు. కథల సంకలనం కూడా వచ్చింది. వీరి కవిత్వంపై యం. నారాయణ శర్మ విశ్లేషణ చేసి ఊరి దుఃఖంపేరుతో ఒక వ్యాసాల పుస్తకాన్ని ప్రచురించారు. అభ్యుదయ, విప్లవ, దళిత, బహుజన, మైనార్టీ వాదాల కవిత్వం రాశారు. ప్రధానంగా ప్రపంచీకరణ పరిణామాలను మొదటగా తెలుగు సాహిత్యంలో రాసిన కవిగా గుర్తింపు పొందారు.

 వచన కవిత్వ సంకలనాలు 

 పాతాళ గరిగె (1993)
 ఇండియా ప్రైవేట్ లిమిటెడ్ (1996)
 గంగడోలు (1998)
 వాస్కోడిగామా డాట్ కామ్ (2000)
 బొడ్డుతాడు (2002)
 ఒకరోజు పదిగాయాలు (అత్యాధునిక కావ్యం) 2004
 తల్లికొంగు (2006)
 పిడికెడు కలలు! దోసెడు కన్నీళ్లు! (2008)
 తారంగం (2009)
 రాజపత్రం  (2011)
 చిలుక రహస్యం (2012)
 చెట్టును దాటుకుంటూ.... (2015)
 వస (2017)
 ఊరు ఒక నారుమడి (2018)
 సద్దిముల్లె (2020)
 ఒక కప్పు చాయ్ నాలుగు మెసేజ్ లు (2023)
 మనాది (2025)

 కథా సంకలనం 
 వైపణి (2004)
 జూకంటి జగన్నాథం కథలు (2020)

 వ్యాసాలు 

 గాంధీ గారి మూడు కోతులు (సామాజిక రాజకీయ వ్యాసాలు) (2024)

 అవార్డులు 
 సినారె కవితా పురస్కారం (1998)
 నూతల  పాటి గంగాధరం పురస్కారం (2000)
 ఫ్రీవర్స్ ఫ్రంట్ పురస్కారం 2000
 గరికపాటి పురస్కారం (2004)
 సృజనాత్మకత ప్రక్రియలకు తెలుగు యూనివర్సిటీ ధర్మనిధి అవార్డు (2002)
 రాచకొండ విశ్వనాథ శాస్త్రి కథా పురస్కారం (2008)
 కవిత్వం విభాగంలో తెలుగు యూనివర్సిటీ ప్రతిభా పురస్కారం (2011)
 తెలంగాణ ఉత్తమ సాహితీవేత్త పురస్కారం (2015)
 తెలంగాణ సారస్వత పరిషత్తు సినారె పురస్కారం (2019)
 పొట్లపల్లి రామారావు జీవన సాఫల్య పురస్కారం (2020)
 తెలంగాణ ప్రభుత్వ దాశరథి సాహితీ పురస్కారం (2024 జూలై 22, రవీంద్రభారతి)

 మూలాలు 

ఇతర లింకులు

 కథానిలయంలో జూకంటి జగన్నాథం కథలు

వర్గం:1955 జననాలు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా కవులు
వర్గం:రాజన్న సిరిసిల్ల జిల్లా రచయితలు